smcproject/ml-wiki-sentences huggingface dataset:
ബസ്തർ: അറിയാമലകളുടെ നാടിന് ഒരാമുഖം', 'നൂനിലെ...അലെ കോക്കോലെ', 'ജൽ ജംഗൽ ജമീൽ', 'ആംചൊ ബസ്തർ', 'ധൂക്കാ കാ കാം ഫൂക്കാ', 'ദ പ്രിൻസ് ലി സ്റ്റേറ്റ് ഓഫ് ബസ്തർ', 'ഉൻ ലോഗ്', 'പീപ്പിൾസ് വാർ ഗ്രൂപ്പ് കമാൻഡറിനൊപ്പം രണ്ടരമണിക്കൂർ', 'സഹനത്തിന്റെ പുസ്തകം: സ്ഥൈര്യത്തിന്റെയും' എന്നിങ്ങനെയാണ് അധ്യായങ്ങളുടെ തലക്കെട്ടുകൾ.
പുരസ്കാരങ്ങൾ 2023 ലെ കേരള സാഹിത്യ അക്കാദമിയുടെ യാത്രാ വിവരണത്തിനുള്ള പുരസ്കാരം അവലംബം ↑ https://www.manoramaonline.com/literature/literaryworld/2024/07/26/kerala-sahitya-akademi-award-2023-winners.html ↑ https://www.mathrubhumi.com/books/reviews/pachamanamulla-vazhikal-nandini-menon-book-review-1.6364859 പുറം കണ്ണികൾ ' ആംചൊ ബസ്തർ'; കാഴ്ചകളും അത്ഭുതങ്ങളും തീരാത്തൊരാവനാഴി - ഡോ. സ്വപ്ന.
സി. കോമ്പാത്ത് കാണാവഴികളിലൂടെ ബസ്തറിലേക്ക് - ആർ. പാർവതി ദേവി
ആംഡ് ഫോഴ്സസ് മെഡിക്കൽ കോളേജ് ഇംഗ്ലീഷ് വിലാസം https://ml.wikipedia.org/wiki/Armed_Forces_Medical_College,_Pune
ആർമ്ഡ് ഫോർസസ് മെഡിക്കൽ‍ കോളേജ് പൂനെയിൽ സ്ഥിതി ചെയ്യുന്ന ഒരു മെഡിക്കൽ കോളേജ് ആണ്‌.
ഈ സ്ഥാപനം 1948 മേയ് 1 -നാണ്‌ സ്ഥാപിതമായത്.
ഈ കോളേജിന്റെ നിയന്ത്രണം ഇന്ത്യൻ ആംഡ് ഫോഴ്‌സസിനാണ്‌ .
വിദ്യാഭ്യാസവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
ആംപ്ലിറ്റ്യൂഡ് മോഡുലേഷൻ ഇംഗ്ലീഷ് വിലാസം https://ml.wikipedia.org/wiki/Amplitude_modulation
ഉയർന്ന ആവൃത്തിയിലുള്ള വൈദ്യുതകാന്തിക വാഹക തരംഗങ്ങളുടെ മേൽ ആവൃത്തി കുറഞ്ഞ (വിവരം ഉൾക്കൊള്ളുന്ന) തരംഗങ്ങളെ ഉൾപ്പെടുത്തുന്ന പ്രക്രിയയാണ് മോഡുലേഷൻ .
സാധാരണയായി അനലോഗ് സിഗ്നലുകളിൽ മൂന്ന് വിധത്തിലുള്ള മോഡുലേഷനുകളാണ് നടത്തുന്നത്:- ആംപ്ലിറ്റ്യൂഡ് മോഡുലേഷൻ (AM) ഫ്രീക്വൻസി മോഡുലേഷൻ (FM) ഫേസ് മോഡുലേഷൻ (PM) Fig 1: ‌ഒരു ശബ്ദ സിഗ്നലിന്റെ AM, FM മോഡുലേറ്റു ചെയ്ത രൂപം.
ആംപ്ലിറ്റ്യൂഡ് മോഡുലേഷൻ (AM)
വാഹക തരംഗങ്ങളുടെ ആംപ്ലിറ്റ്യൂഡിനെ വിവരം ഉൾപ്പെടുന്ന തരംഗങ്ങളുടെ ആംപ്ലിറ്റ്യൂഡിനനുസരിച്ച് വ്യതിയാനം വരുത്തുന്ന മോഡുലേഷൻ രീതിയാണ് ആംപ്ലിറ്റ്യൂഡ് മോഡുലേഷൻ.
മോഡുലേഷൻ ഇൻഡക്സ്
വിവരം ഉൾക്കൊള്ളുന്ന തരംഗത്തിന്റെ ഏറ്റവും കൂടിയ ആംപ്ലിറ്റ്യൂഡിന്റെയും, വാഹക തരംഗത്തിന്റെ ഏറ്റവും കൂടിയ ആംപ്ലിറ്റ്യൂഡിന്റെയും അംശബന്ധമാണ് മോഡുലേഷൻ ഇൻഡക്സ്.
മോഡുലേഷൻ ഇൻഡക്സിന്റെ പ്രായോഗിക അളവ് ഒന്നിനെക്കാൾ കുറവായിരിക്കണം.
മോഡുലേഷൻ ഇൻഡക്സ് ഒന്നിനെക്കാൾ കൂടുതൽ ആയാൽ ആംപ്ലിറ്റ്യൂഡ് ചെയ്ത തരംഗത്തിൽ നിന്നും വിവരം ഉൾക്കൊള്ളുന്ന സിഗ്നലിനെ ഫലപ്രദമായി വേർതിരിക്കാൻ കഴിയില്ല.
ആംട്രാക്ക്
ദ നാഷണൽ റെയിൽറോഡ് പാസഞ്ചർ കോർപ്പറേഷൻ അഥവാ ആംട്രാക്ക് , ഭാഗികമായി ഗവണ്മെന്റ് മുതൽമുടക്കോടെ പ്രവർത്തനം നടത്തുന്ന ഒരു അമേരിക്കൻ റെയിൽറോഡ് സംവിധാനമാണ്.
അമേരിക്കയിൽ ഉടനീളം ഇവരുടെ സേവനം ലഭ്യമാണ്.
1971-ൽ അന്ന് നിലവിലുള്ള എല്ലാ പാസഞ്ചർ റെയിൽകമ്പനികളും ലയിപ്പിച്ചാണ് ആംട്രാക്കിന് രൂപംകൊടുത്തത്.
ദിവസേന മുന്നൂറിലേറെ തീവണ്ടികൾ ആംട്രാക്ക് പ്രവർത്തിപ്പിക്കുന്നു.
മുപ്പതിനാലായിരം കിലോമീറ്റർ നീളമുള്ള പാത നാല്പത്തിയാറു സംസ്ഥാനങ്ങളിലായി അഞ്ഞൂറ് പ്രദേശങ്ങളെ കൂടാതെ, മൂന്ന് കാനേഡിയൻ പ്രവിശ്യകളെയും ബന്ധിപ്പിക്കുന്നു.
2015 സാമ്പത്തിക വർഷം, 30.8 ദശലക്ഷം യാത്രക്കാരെ വഹിക്കുകയും 2.185 ബില്യൺ ഡോളർ വരുമാനമുണ്ടാക്കുകയും ചെയ്തു.
മൂന്നിൽ രണ്ടു യാത്രക്കാരും പത്തു വലിയ മെട്രോ നഗരങ്ങളിൽ പെടുന്നവരും, 83% പേരും 400 മൈലിൽ താഴെ മാത്രം യാത്ര ചെയ്യുന്നവരാണ്.
വാഷിംഗ്‌ടൺ ഡി.സി. യിലേ യൂണിയൻ സ്റ്റേഷനാണ് ഇതിന്റെ ആസ്ഥാനം.
അമേരിക്ക , ട്രാക്ക് എന്നീ പദങ്ങൾ കൂട്ടിയോജിപ്പിച്ചാണ് ആംട്രാക്ക് എന്ന പേര് നൽകിയത്.
Locomotive No. 66 at Los Angeles Union Station
ആംനസ്റ്റി ഇന്റർനാഷണൽ ഇംഗ്ലീഷ് വിലാസം https://ml.wikipedia.org/wiki/Amnesty_International ആംനെസ്റ്റി ചിഹ്നം
അഖിലലോക മനുഷ്യാവകാശവിളംബരത്തിലും മറ്റു അന്താരാഷ്ട്ര രേഖകളിലും പറയുന്ന എല്ലാവിധ മനുഷ്യാവകാശങ്ങൾക്കും വേണ്ടി പൊരുതുന്ന ഒരു അന്താരാഷ്ട്ര സർക്കാരേതരസംഘടനയാണു് ആംനസ്റ്റി ഇന്റർനാഷണൽ (എ.ഐ.).
ചുരുക്കത്തിൽ ആംനസ്റ്റിയുടെ പ്രവർത്തനങ്ങൾ ഇവയെല്ലാമാണു്: സ്വന്തം വിശ്വാസങ്ങളുടെ പേരിൽ തടവിലാക്കപ്പെട്ട വ്യക്തികളുടെ മോചനം ( prisoners of conscience ), രാഷ്ട്രീയത്തടവുകാർക്കു് നീതിപൂർവ്വവും കാലതാമസവുമില്ലാത്ത വിചാരണ ഉറപ്പാക്കൽ, വധശിക്ഷയും , ലോക്കപ്പു മർദ്ദനങ്ങളും, അതുപോലുള്ള മറ്റു ക്രൂരമായ ശിക്ഷാനടപടികളുടെയും ഉന്മൂലനം, രാഷ്ട്രീയക്കൊലപാതകങ്ങൾക്കും അപ്രത്യക്ഷമാകലുകൾക്കും ഒരു അവസാനം, കൂടാതെ സർക്കാരുകൾ മൂലവും എതിരാളികൾ മൂലവും ആരും അനുഭവിയ്ക്കുന്ന എല്ലാവിധ മനുഷ്യാവകാശധ്വംസനങ്ങൾക്കുമെതിരെയുള്ള പ്രവർത്തനങ്ങൾ തുടങ്ങിയവ.
1961 -ൽ പീറ്റർ ബെനൻസൺ എന്ന ബ്രിട്ടീഷു് അഭിഭാഷകനാണു് ആംനസ്റ്റി ഇന്റർനാഷനൽ സ്ഥാപിച്ചതു്.
ഒരിയ്ക്കൽ പത്രവായനയ്ക്കിടയിൽ കണ്ണിൽപെട്ട വാർത്ത വായിച്ചു് ബെനൻസൺ ഞെട്ടുകയും അത്യധികം രോഷാകുലനാകുകയും ചെയ്തു.
സ്വാതന്ത്ര്യത്തിനു ആശംസകൾ നേർന്ന രണ്ടു പോർച്ചുഗീസു് വിദ്യാർത്ഥികളെ, ആ ഒരു കുറ്റത്തിന്റെ പേരിൽ ഏഴുകൊല്ലം തടവിനു വിധിച്ച വാർത്തയായിരുന്നു അതു്.
ദി ഒബ്സർവർ ദിനപത്രത്തിന്റെ പത്രാധിപർ ഡേവിഡു് ആസ്റ്റർക്കു ബെനൻസൺ എഴുതിയ എഴുത്തു്, മെയു് 28-നു വിസ്മരിയ്ക്കപ്പെട്ട തടവുകാർ എന്ന പേരിൽ പ്രസിദ്ധീകരിയ്ക്കുകയും, അതിൽ വായനക്കാരോടു്, തടവിലാക്കപ്പെട്ട വിദ്യാർത്ഥികൾക്കു പിന്തുണ പ്രഖ്യാപിച്ചു് എല്ലാ ബന്ധപ്പെട്ട അധികാരികൾക്കും എഴുത്തുകൾ എഴുതുവാൻ ആവശ്യപ്പെടുകയും ചെയ്തു.
ഈ ലേഖനത്തിനു വിസ്മയാവഹമായ പ്രതികരണമായിരുന്നു ലഭിച്ചതു്.
ഒരു വർഷത്തിനകം, പന്ത്രണ്ടിലധികം രാജ്യങ്ങളിൽ അന്യായത്തിനു ഇരകളായവരുടെ (ലോകത്തെവിടെയാണെങ്കിലും) പ്രതിരോധത്തിനു വേണ്ടി കത്തെഴുതുന്നവരുടെ സംഘങ്ങൾ രൂപം കൊണ്ടു.
1962 മദ്ധ്യത്തോടെ പടിഞ്ഞാറൻ ജർമനി , ബെൽജിയം , സ്വിറ്റ്സർലണ്ടു് , നെതർലണ്ടു് , നോർവേ , സ്വീഡൻ , ഐർലണ്ടു് , കാനഡ , സിലോൺ , ഗ്രീസു് , ഓസ്ട്രേലിയ , അമേരിക്ക , ന്യൂസീലാന്റു് , ഘാന , ഇസ്രായേൽ , മെക്സിക്കോ , അർജന്റീന , ജമൈക്ക , മലയ , കോങ്ഗോ (Brazzaville), എത്യോപ്യ , നൈജീരിയ , ബർമ , ഇന്ത്യ , മുതലായ രാജ്യങ്ങളിൽ ആംനസ്റ്റി സംഘങ്ങൾ പ്രവർത്തനം തുടങ്ങി.
ആ വർഷം അവസാനം ഡയാന റെഡ്ഹൌസു് എന്ന ഒരു സംഘാംഗം ആംനസ്റ്റിയുടെ മെഴുകുതിരിയും കമ്പിവേലിയുമുള്ള ചിഹ്നം രൂപകൽപന ചെയ്തു.
പ്രവർത്തനത്തിന്റെ പ്രഥമവർഷങ്ങൾ
പ്രഥമവർഷങ്ങളിൽ, ഐക്യരാഷ്ട്രസംഘടനയുടെ മനുഷ്യാവകാശവിളംബരത്തിലെ 18ഉം 19ഉം ഖണ്ഡികകളിലാണു് (രാഷ്ട്രീയതടവുകാരെ സംബന്ധിച്ചതു്) ആംനസ്റ്റി കൂടുതലും ശ്രദ്ധയൂന്നിയിരുന്നതു്.
കാലക്രമേണ രാഷ്ട്രീയതടവുകാരെ കൂടാതെ മറ്റു പല മനുഷ്യാവകാശധ്വംസനങ്ങളുടെയും ഇരകളായവരെക്കൂടി സഹായിയ്ക്കുന്നതിനായി ആംനസ്റ്റിയുടെ പ്രവർത്തനമേഖല വിപുലപ്പെടുത്തി.
2000-ത്തിൽ മാത്രം, പേരെടുത്തു പറയാവുന്ന 3685 തടവുകാർക്കു വേണ്ടി ആംനസ്റ്റി പ്രവൃത്തിയ്ക്കുകയുണ്ടായി.
ഇതിൽ മൂന്നിലൊരു ഭാഗം പേരുടേയും അവസ്ഥയിൽ എന്തെങ്കിലുമൊരു പുരോഗതി ഉണ്ടാക്കുവാൻ ആംനസ്റ്റിയ്ക്കു കഴിഞ്ഞു.
ഇന്നു് പത്തുലക്ഷത്തിലധികം പേർ 162 രാജ്യങ്ങളിലും പ്രദേശങ്ങളിലുമായി 7,500-ലധികം ആംനസ്റ്റി സംഘങ്ങളായി പ്രവൃത്തിയ്ക്കുന്നു.
സ്ഥാപിച്ച അന്നു മുതൽ ഇന്നു വരേയ്ക്കു് നൂറുകണക്കിനു രാജ്യങ്ങളിലായി എതാണ്ടു് 44,600 തടവുകാർക്കു വേണ്ടി ആംനസ്റ്റി പൊരുതിയിട്ടുണ്ടു്.
നൊബേൽ
മനുഷ്യാവകാശങ്ങൾക്കു വേണ്ടിയുള്ള അവസാനിയ്ക്കാത്ത യുദ്ധം നയിയ്ക്കുന്നതിനു ഉത്തേജകമായി 1977-ലെ സമാധാനത്തിനു വേണ്ടിയുള്ള നോബൽ സമ്മാനം ആംനസ്റ്റിയെ തേടിയെത്തി.
സ്വാതന്ത്ര്യത്തിനു ആശംസകൾ നേർന്നു കൊണ്ടാണു് ആംനസ്റ്റി അംഗങ്ങൾ ഓരോ വാർഷിക പൊതുസമ്മേളനങ്ങളും അവസാനിപ്പിയ്ക്കാറു്.
ലക്ഷ്യങ്ങൾ
ഐക്യരാഷ്ട്രസംഘടനയുടെ മനുഷ്യാവകാശവിളംബരത്തിൽ പ്രഖ്യാപിച്ചിട്ടുള്ള എല്ലാ അടിസ്ഥാന മനുഷ്യാവകാശങ്ങളും പുനസ്ഥാപിയ്ക്കുകയാണു് ആംനസ്റ്റിയുടെ ലക്ഷ്യം.
ഈ ലക്ഷ്യത്തിന്റെ അടിസ്ഥാനത്തിൽ ആംനസ്റ്റിയുടെ പ്രവർത്തനപരിപാടികളെ ഇങ്ങനെ ചുരുക്കിപറയാം.
എല്ലാ വിശ്വാസതടവുകാർക്കും സ്വാതന്ത്ര്യം നേടിക്കൊടുക്കുക.
(ഇംഗ്ലീഷിൽ “POC” Prisoners of Conscience എന്ന അർത്ഥമാണു്. സ്വന്തം വിശ്വാസങ്ങളുടെ സമാധാനപരമായ ആചരണത്തിന്റെ പേരിൽ തടവിലാക്കപ്പെട്ടവർ. സാധാരണ രാഷ്ട്രീയതടവുകാർ എന്നു പറയുന്നതിൽ നിന്നും വ്യത്യസ്തമാണിതു്).
തടവുകാർക്കു ധൃതിയിലും ന്യായാനുസൃതവുമായ നീതി ഉറപ്പുവരുത്തുക.
തടവുകാർക്കു നേരേയുള്ള എല്ലാതരം മർദ്ദനമുറകളും ഉന്മൂലനം ചെയ്യുക, വധശിക്ഷയടക്കം.
ഭരണകൂടങ്ങളുടെ തീവ്രവാദപ്രവർത്തനങ്ങളും, കൊലപാതകങ്ങളും, അപ്രത്യക്ഷമാകലുകളും അവസാനിപ്പിയ്ക്കുക.
രാഷ്ട്രീയാഭയം തേടുന്നവരെ തുണയ്ക്കുക.
മനുഷ്യാവകാശധ്വംസനങ്ങൾക്കെതിരെ പൊരുതുന്ന ഐക്യരാഷ്ട്രസംഘടന പോലെയുള്ള മറ്റു സംഘടനകളുമായി സഹകരിയ്ക്കുക.
മനുഷ്യാവകാശധ്വംസനങ്ങളെക്കുറിച്ചു ലോകമാകമാനം അവബോധം വളർത്തുക.
പ്രവർത്തനരീതി
ഈ ലക്ഷ്യങ്ങൾ നേടുന്നതിനായിട്ടുള്ള ആംനസ്റ്റിയുടെ പ്രവർത്തനരീതികൾ എങ്ങനെയൊക്കെയെന്നു് ഒന്നു നോക്കാം.
മനുഷ്യാവകാശം ചവിട്ടിമെതിയ്ക്കപ്പെടുന്ന ഒരു സംഭവത്തെക്കുറിച്ചു് വാർത്ത ചെവിയിലെത്തുന്ന ഉടനെ തന്നെ അവിടേയ്ക്കു അന്വേഷണസംഘത്തെ അയയ്ക്കുകയായി.
നിഷ്പക്ഷമായും കൂലങ്കുഷമായും ഉള്ള അന്വേഷണത്തിനൊടുവിൽ സംഭവം ശരിയാണെന്നു കണ്ടെത്തിയാൽ, ആദ്യം അന്വേഷണഫലങ്ങൾ പ്രസിദ്ധപ്പെടുത്തുകയും, പിന്നാലെ തന്നെ ആ അനീതിയ്ക്കെതിരെ സംഘാംഗങ്ങളെ കർമ്മനിരതരാക്കുകയും ചെയ്യുന്നു.
ബന്ധപ്പെട്ട സർക്കാർ ഉദ്യോഗസ്ഥർക്കു കത്തുകൾ എഴുതിയും, പ്രതിഷേധിച്ചും, പ്രകടനങ്ങൾ നടത്തിയും, ധനശേഖരണയജ്ഞങ്ങൾ നടത്തിയും, പൊതുജനങ്ങൾക്കിടയിൽ ബോധവൽക്കരണ പ്രവർത്തനങ്ങൾ നടത്തിയും എല്ലാം സംഘാംഗങ്ങൾ തങ്ങളുടെ യുദ്ധം തുടങ്ങുന്നു.
വ്യക്തികളുടെ പ്രശ്നങ്ങളിൽ (ഉദാ: സൗദിഅറേബ്യയിൽ നിരോധിതസാഹിത്യം വിതരണം ചെയ്തതിന്റെ പേരിൽ തടവിലാക്കപ്പെട്ട വ്യക്തി) ഇടപെടുന്നതു പോലെ തന്നെ ചില പൊതുനയങ്ങൾക്കെതിരെയും ആംനസ്റ്റി പൊരുതുന്നു (ഉദാ: പ്രായപൂർത്തിയെത്താത്ത കുറ്റവാളികൾക്കും വധശിക്ഷ വിധിയ്ക്കുന്ന ചില അമേരിയ്ക്കൻ സംസ്ഥാനങ്ങളിലെ നിയമം).
പ്രാദേശികതലത്തിലാണു് ആംനസ്റ്റിയുടെ പ്രധാന പ്രവർത്തനമെങ്കിലും, നാല്പതിലേറെക്കൊല്ലത്തെ ചരിത്രവും സമാധാനത്തിനുള്ള ഒരു നോബൽ സമ്മാനവും ഉന്നതതലങ്ങളിൽ ആംനസ്റ്റിയ്ക്കു് വളരെയധികം ശക്തി നേടിക്കൊടുത്തിരിയ്ക്കുന്നു.
കൂടുതൽ ആംനസ്റ്റി അംഗങ്ങളും കത്തെഴുത്താണു് അവരുടെ പ്രധാന ആയുധമായി തിരഞ്ഞെടുത്തിരിയ്ക്കുന്നതു്.
ആംനസ്റ്റിയുടെ കേന്ദ്രസംഘടന മനുഷ്യാവകാശധ്വംസനങ്ങൾ കണ്ടെത്തുകയും, അതിന്റെ സത്യാവസ്തകൾ പരിശോധിച്ചു ഉറപ്പുവരുത്തുകയും ചെയ്തതിനു ശേഷം കീഴ്ഘടകങ്ങളിലേയ്ക്കും (ഏഴായിരത്തിലധികം ഉണ്ടെന്നാണു കണക്കു്) ഓരോ സ്വതന്ത്ര അംഗങ്ങൾക്കും (അമേരിയ്ക്കയിൽ മാത്രം 300,000-ലധികം, ലോകം മുഴുവൻ മൊത്തം പത്തുലക്ഷത്തിലധികം) അറിയിപ്പുകൾ കൊടുക്കുന്നു.
ഉടൻ തന്നെ സംഘങ്ങളും അംഗങ്ങളും സംഭവവുമായി നേരിട്ടു ബന്ധമുള്ള സർക്കാരുദ്യോഗസ്ഥന്റെ പേർക്കു് പ്രതിഷേധവും ആശങ്കകളും അറിയിച്ചുകൊണ്ടു് എഴുത്തുകൾ എഴുതുന്നു.
സാധാരണ ആംനസ്റ്റിയുടെ പേർ തുടക്കത്തിലേ വലിച്ചിഴയ്ക്കാറില്ല.
വരുമാനം
ആംനസ്റ്റി ഇന്റർനാഷണലിന്റെ വരുമാനത്തിൽ ഏറിയപങ്കും ലോകമാസകലമുള്ള മെമ്പർമാരിൽ നിന്നു പിരിയ്ക്കുന്ന വരിസംഖ്യയും പിന്നെ സംഭാവനകളുമാണു്.
ശമ്പളം പറ്റുന്ന എതാനും ഡയറക്ടർമാരൊഴിച്ചാൽ, പിന്നെയുള്ള എല്ലാ മെമ്പർമാരും, സംഘാടകരും, ഏകോപകരും, പണിക്കാരും എല്ലാം തന്നെ സൗജന്യസേവകരാണു്.
ആംനസ്റ്റി ഒരു ചേരിചേരാസംഘടനയായതുകൊണ്ടു് സർക്കാരുകളിൽ നിന്നോ, സർക്കാർ സംഘടനകളിൽ നിന്നോ പണം സംഭാവനയായി സ്വീകരിയ്ക്കാറില്ല.
സ്വന്തം അംഗങ്ങളിൽ നിന്നുള്ള വരിസംഖ്യയും പിന്നെ ചേരിചേരാ സംഘടനകളിൽ നിന്നുമുള്ള സംഭാവനകളുമാണു് ആംനസ്റ്റിയുടെ പ്രധാനവരുമാനം.
ആംനസ്റ്റിയുടെ 2000 സാമ്പത്തികവർഷത്തിലെ പദ്ധതിവിഹിതങ്ങൾ താഴെ പറയും പ്രകാരമായിരുന്നു.
അംഗത്വചെലവുകൾ: ₤2,486,700 (13%)
പ്രചരണപ്രവർത്തനങ്ങൾ: ₤1,811,200 (10%)
പ്രസിദ്ധീകരണങ്ങളും വിവർത്തനങ്ങളും: ₤2,487,200 (13%)
ഗവേഷണങ്ങളും നടപടികളും: ₤5,065,100 (26%)
വികേന്ദ്രീകൃത കാര്യാലയങ്ങൾ: ₤1,246,300 (7%)
ഗവേഷണങ്ങൾക്കും നടപടികൾക്കുമുള്ള മറ്റു ചെലവുകൾ: ₤2,615,900 (14%)
സംഘടനാപ്രവർത്തനചെലവുകൾ: ₤3,247,200 (17%)
ആശ്വാസധനസഹായങ്ങൾ: ₤125,000 (10%)
മൊത്തം: ₤19,510,200 ഭരണഘടന
വളരെ അയഞ്ഞ രീതിയിൽ സംഘടിച്ചിരിയ്ക്കുന്ന ചെറുസ്വതന്ത്രസംഘങ്ങളെ നിയന്ത്രിയ്ക്കുന്നതു് കേന്ദ്രസംഘടനയാണു്.
ഇതൊരു സങ്കീർണസംഘാടനമാണു്.
ദേശീയതലത്തിൽ ഡയറക്ടർ ബോർഡിലേയ്ക്കു് സംഘാംഗങ്ങൾ ബഹുമാന്യരായ പതിനെട്ടു അംഗങ്ങളെ മൂന്നു കൊല്ലം കാലാവധിയോടെ തിരഞ്ഞെടുക്കുന്നു.
വയസ്സു പരിഗണനയില്ലാതെ എല്ലാ അംഗങ്ങൾക്കും, ഒരോ സംഘത്തിനും ഓരോ വോട്ടുണ്ടു്.
ഡയറക്ടർ ബോർഡു് പിന്നീടു് ഒരു എക്സിക്ക്യൂട്ടീവു് ഡയറക്ടറേയും ഒരു ജോലിക്കാരനേയും നിയമിയ്ക്കുന്നു.
അന്താരാഷ്ട്രതലത്തിൽ ആംനസ്റ്റിയെ നിയന്ത്രിയ്ക്കുന്നതു് എട്ടു അംഗങ്ങളുള്ള ഇന്റർനാഷണൽ എക്സിക്ക്യൂട്ടീവു് കൌൺസിൽ (IEC) ആണു്.
ഇവരെ രണ്ടു കൊല്ലാം കാലാവധിയോടെ തിരഞ്ഞെടുക്കുന്നതു്, എല്ലാ രാജ്യങ്ങളിൽ നിന്നുമുള്ള പ്രതിനിധികൾ ഒത്തുചേരുന്ന അന്താരാഷ്ട്ര സമ്മേളനത്തിൽ വച്ചാണു് (International Council Meeting).
അവർ ഒരു സെക്രട്ടറി ജനറലിനെയും ഒരു അന്താരാഷ്ട്ര സെക്രട്ടേറിയറ്റിനേയും നിയമിയ്ക്കുന്നു.
രാഷ്ട്രങ്ങൾ തന്നെ തെറ്റുകാരാവുന്ന സാഹചര്യത്തിൽ നിഷ്പക്ഷത നിലനിർത്തുന്നതിനായി അംഗങ്ങൾ സ്വന്തം രാജ്യത്തു് നിശ്ശബ്ദരായിരിയ്ക്കാൻ ആംനസ്റ്റി അനുശാസിയ്ക്കുന്നു.
അംഗങ്ങൾക്കെതിരെ സ്വന്തം സർക്കാരിൽ നിന്നു തന്നെയുണ്ടായേക്കാവുന്ന നടപടികളിൽ നിന്നു അവരെ രക്ഷിക്കാനാണു് ഇങ്ങനെയൊരു നയം.
ഈ നിയമം (സ്വന്തം രാജ്യനിയമം - own country rule) അന്താരാഷ്ട്ര സിക്രട്ടേറിയറ്റിനു വേണ്ടി ഗവേഷണപ്രവർത്തനങ്ങൾ നടത്തുന്നവരേയും പ്രചരണപ്രവർത്തനങ്ങൾ നടത്തുന്നവരേയും കൂടി നിയന്ത്രിയ്ക്കുന്നു.
കാരണം പ്രവർത്തകരുടെ സ്വരാജ്യസ്നേഹമോ രാഷ്ട്രീയചായ്‌വുകളോ അവരുടെ തീരുമാനങ്ങളിലും പ്രവർത്തനങ്ങളിലും വെള്ളം ചേർക്കാതിരിയ്ക്കുന്നതിനു വേണ്ടിയാണിതു്.
വിദേശ വിനിമയ ചട്ടങ്ങൾ ലംഘിച്ചു കൊണ്ട് വിദേശഫണ്ട് സ്വീകരിച്ചു എന്ന പരാതിയുടെ അടിസ്ഥാനത്തിലാണ് ഇ.
ഡി. അന്വേഷണം നടത്തിവരുന്നത്.
2020 സെപ്റ്റംബറിൽ സംഘടന വിദേശ വിനിമയ ചട്ടങ്ങൾ ലംഘിച്ചതുമായി ബന്ധപ്പെട്ട അന്വേഷണങ്ങൾ പുരോഗമിക്കവെ സംഘടനയുടെ ഇന്ത്യയിലെ ബാങ്ക് അക്കൗണ്ട് മരവിപ്പിച്ചിരുന്നു.
ഇന്ത്യയിലെ പ്രവർത്തനങ്ങൾ മുഴുവനായും അവസാനിപ്പിക്കുന്നുവെന്നും ജീവനക്കാരെ മുഴുവൻ പിരിച്ചുവിടുന്നെന്നും സംഘടന വ്യക്തമാക്കി.
പ്രവർത്തനം മുന്നോട്ടു കൊണ്ടുപോകാൻ സാധിക്കാത്ത സ്ഥിതിയിലാണ് ഉള്ളതെന്നും സർക്കാർ ബോധപൂർവം ഇത്തരം മനുഷ്യാവകാശ സംഘടനകളെ ലക്ഷ്യം വെക്കുകയും വേട്ടയാടുകയും ചെയ്യുന്നുവെന്ന് സംഘടന പ്രസ്താവനയിൽ പറഞ്ഞു.
അവലംബം ↑ ↑ {{ cite web }} :  CS1 maint: bot: original URL status unknown ( link ) ↑ {{ cite web }} :  CS1 maint: bot: original URL status unknown ( link ) പുറത്തേക്കുള്ള കണ്ണികൾ ആംനസ്റ്റിയുടെ വെബ് സൈറ്റ്
ആംപിസില്ലിൻ ഇംഗ്ലീഷ് വിലാസം https://ml.wikipedia.org/wiki/Ampicillin
ഒരു ആൻറിബയോട്ടിക് ഔഷധമാണ് ആംപിസില്ലിൻ ( Ampicillin ).
ബാക്ടീരിയ മൂലമുണ്ടാകുന്ന രോഗങ്ങളെ ചികിത്സിക്കുന്നതിന് ഇതുപയോഗിക്കുന്നു.
ശ്വസനവ്യവസ്ഥാ രോഗങ്ങൾ , മൂത്രാശയ രോഗങ്ങൾ , മെനിഞ്ചെറ്റിസ് , സാൽമണെല്ലോസിസ് , എന്റോകാർഡിറ്റിസ് തുടങ്ങിയ ബാക്ടീരിയൽ രോഗങ്ങളുടെ ചികിത്സയ്ക്ക് ഉപയോഗിക്കുന്നു..
ഗ്രൂപ്പ് B സ്ട്രെെപ്റ്റോകോക്കൽ ബാധിച്ചുണ്ടാവുന്ന രോഗചികിത്സയിവും പ്രയോജനപ്പെടുത്തുന്നു വായിലൂടെയോ, പേശികളിലേക്കു് കുത്തിവെച്ചോ ഔഷധം പ്രയോഗിക്കുന്നു .
വൈറൽ രോഗങ്ങൾക്ക് ഇത് പ്രയോജനപ്രദമല്ല.
മൃഗങ്ങളെ ബാധിക്കുന്ന ബാക്ടീരിയാരോഗങ്ങളെ നിയന്ത്രിക്കുന്നതിനും ആംപിസില്ലിൻ ഉപയോഗിക്കുന്നു പാർശ്വഫലങ്ങൾ
ആംപിസില്ലിൻ ഉപയോഗിച്ചാൽ ചിലരിൽ പാർശ്വഫലങ്ങൾ കാണാറുണ്ട്.
തൊലിപ്പുറത്തെ തിണർപ്പ്, മനംപിരട്ടൽ , അതിസാരം എന്നിവയുണ്ടാകാം.
പെനിസില്ലിൻ അലർജിയുള്ളവർ ആംപിസില്ലിൻ ഉപയോഗിക്കരുത് ക്ലോസ്ട്രീഡിയം ഡിഫിസിൽ കോളിറ്റിസ് , അനാഫൈലാക്സിസ് എന്നിങ്ങനെയുള്ള അവസ്ഥയും ഉണ്ടാവാം വൃക്കാരോഗ ചികിത്സയിൽ കുറഞ്ഞ ഡോസിൽ ഉപയോഗിക്കുന്നു.
ഗർഭകാലത്തും കുഞ്ഞുങ്ങളെ മുലയൂട്ടുന്ന കാലത്തും ഉപയോഗിക്കുന്നത് ഹാനികരമല്ല .
1958 ലാണ് ആംപിസില്ലിൻ കണ്ടു പിടിച്ചത്.
1961 മുതൽ വ്യാവസായികമായി ഉപയോഗിക്കപ്പെട്ടുതുടങ്ങി .
ലോകാരോഗ്യസംഘടനയുടെ അടിസ്ഥാന മരുന്നുകളുടെ മാതൃകാ പട്ടികയിൽ ഇത് ഉൾപ്പെടുന്നു വില താരതമ്യേന കുറഞ്ഞതായതിനാൽ ചികിത്സാച്ചെലവ് കൂടുതലല്ല .
അവലംബം പുറംകണ്ണികൾ Ampicillin bound to proteins in the PDB
അഷുരാദേഹ് ദ്വീപ് പ്രമാണം:Ashuradeh caspian sea.jpg 19th-century Russian map of Ashūradeh Island Ashuradeh Island at the LandSat-5 satellite image (01-Apr-1995, Caspain Sea waters high level) Iranian Muslim Turkmen from Ashuradeh
അഷുരാദേഹ് ദ്വീപ് Ashūradeh ( പേർഷ്യൻ : آشوراده ), or Ashur Ada , കാസ്പിയൻ കടലിന്റെ ഇറാനിയൻ ഭാഗത്തുള്ള ഒരേയൊരു ദ്വീപാണിത്.
അഷുരാദേഹ് ദ്വീപിന്റെ ഉപരിതലം 800 hectares (2,000 acres) മാത്രമാണ്.
ഇറാനിലെ മാസന്ദരാൻ പ്രവിശ്യയിലെ ബെഹ്ഷഹർ കൗണ്ടിയിലെ മിയാൻ കലെഹ് പെനിൻസുലയുടെ കിഴക്കനറ്റത്ത് ആണിതു കിടക്കുന്നത്.
ബന്ദർ ടോർകമാൻ എന്ന സ്ഥലത്തുനിന്ന് 3 kilometers (1.9 mi) ഗോർഗാൻ എന്ന സ്ഥലത്തുനിന്നും 23 kilometers (14 mi) അകലെയാണിതു സ്ഥിതിചെയ്യുന്നത്.
ഈ ദ്വീപിൽ ബന്ദർ ടോർക്മാൻ വഴി എത്താനാകും.
300 കുടുംബങ്ങൾ ഇവിടെ താമസിച്ചിരുന്നു.
എന്നാൽ ഇന്ന് ഈ ഗ്രാമം ആളൊഴിഞ്ഞതാണ്.
പേർഷ്യയുടെ എതിർപ്പ് അവഗണിച്ച് 1837ൽ റഷ്യൻ സൈന്യം ഈ ദ്വീപു പിടിച്ചെടുത്തിരുന്നു.
പിടിച്ചെടുത്തശേഷം റഷ്യൻ സൈന്യം അനേകം വർഷങ്ങളോളം ഇവിടെ സൈനിക പോസ്റ്റ് സ്ഥാപിച്ച് നിലനിർത്തിയിരുന്നു.
അഷ്ഗാബാത്ത് കരാർ
മദ്ധ്യേഷ്യയ്ക്കും പേർഷ്യൻ ഗൾഫ് രാജ്യങ്ങൾക്കുമിടയിലുള്ള വ്യാപാരം മെച്ചപ്പെടുത്തുന്നതിനുവേണ്ടി ഒമാൻ , ഇറാൻ , തുർക്‌മെനിസ്ഥാൻ , ഉസ്ബെക്കിസ്ഥാൻ , ഖസാഖ്‌സ്ഥാൻ , പാകിസ്താൻ എന്നീ രാജ്യങ്ങൾ ചേർന്ന് രൂപീകരിച്ച് ഉടമ്പടിയിലേർപ്പെട്ട ഒരു മൾട്ടിമോഡൽ ഗതാഗത കരാറാണ് അഷ്ഗാബാത്ത് കരാർ .
ഈ മേഖലയിൽ ഒരു അന്താരാഷ്‌ട്ര സഞ്ചാര-വ്യാപാര ഇടനാഴി രൂപീകരിക്കുകയാണ് കരാറിൻറെ പ്രധാന ലക്‌ഷ്യം.
ഇന്ത്യൻ പങ്കാളിത്തം
2016 മാർച്ച് 23ന് ഇന്ത്യ അഷ്ഗാബാത്ത് കരാർ അംഗീകരിക്കാൻ തീരുമാനിച്ചു.
ഇന്ത്യയുടെ യൂറേഷ്യൻ വ്യാപാരബന്ധത്തെ കരാർ സഹായിക്കുമെന്നതാണ് ഇന്ത്യയ്ക്കുള്ള നേട്ടം.
യൂറേഷ്യയുമായുള്ള വ്യാപാരത്തിന് ഇന്ത്യയ്ക്ക് കടൽമാർഗ്ഗത്തിൽനിന്നുമാറി കരമാർഗ്ഗത്തെയും ആശ്രയിക്കാം.
കൂടാതെ, തെക്ക്-വടക്ക് ഗതാഗത ഇടനാഴിക്ക് വേണ്ടിയുള്ള ഇന്ത്യൻ ശ്രമങ്ങൾക്കും ഇത് ഗുണംചെയ്യും എന്ന് കരുതപ്പെടുന്നു.
ചിത്രശാല മദ്ധ്യേഷ്യ മദ്ധ്യേഷ്യ അവലംബം
അഷിതയുടെ കഥകൾ ഇംഗ്ലീഷ് വിലാസം https://ml.wikipedia.org/wiki/Ashithayude_kathagal
അഷിത രചിച്ച ചെറുകഥാ സമാഹാരമാണ് അഷിതയുടെ കഥകൾ .
2015 ലെ ചെറുകഥക്കുള്ള കേരള സാഹിത്യ അക്കാദമി പുരസ്കാരം ഈ ഗ്രന്ഥത്തിനു ലഭിച്ചു.
അവലംബം "സാറാ ജോസഫിനും യു എ ഖാദറിനും സാഹിത്യ അക്കാദമി വിശിഷ്ടാംഗത്വം".
ജനയുഗം.
യഥാർത്ഥ സൈറ്റിൽ നിന്ന് 03 ഏപ്രിൽ 2017-നു ആർക്കൈവ് ചെയ്തത്.
ശേഖരിച്ചത് 03 ഏപ്രിൽ 2017-.
അഷിസുരി-ഉവാകായ് ദേശീയോദ്യാനം
ജപ്പാനിലെ ഷിക്കൊക്കു ദ്വീപിന്റെ തെക്കുപടിഞ്ഞാറൻ മുനമ്പിലായി സ്ഥിതിചെയ്യുന്ന ഒരു ദേശീയോദ്യാനമാണ് അഷിസുരി-ഉവാകായ് ദേശീയോദ്യാനം (ഇംഗ്ലീഷ്: Ashizuri-Uwakai National Park ( 足摺宇和海国立公園 , Ashizuri Uwakai Kokuritsu Kōen ) എഹിം , കോച്ചി എന്നിപ്രവിശ്യഗൾക്കിടയിലായി ചെറിയൊരു പ്രദേശത്താണ് ഈ ഉദ്യാനം വ്യാപിച്ചിരിക്കുന്നത്.
ദ്വീപിന്റെ തെക്കേ അറ്റമായ അഷിസുരി മുനമ്പാണ് , ഈ ദേശീയോദ്യാനത്തിലെ ഒരു പ്രത്യേകത.
ശാന്തസമുദ്രത്തിലേക്ക് ഇറങ്ങിനിൽക്കുന്ന ഗ്രാനൈറ്റ് തൂക്കാംപാറകൾ ഇവിടത്തെ മറ്റൊരു സവിശേഷതയാണ്.
അഷുതോഷ് മ്യൂസിയം ഓഫ് ഇന്ത്യൻ ആർട്ട് ഇംഗ്ലീഷ് വിലാസം https://ml.wikipedia.org/wiki/Asutosh_Museum_of_Indian_Art Mukherjee on a 1964 stamp of India
ഇന്ത്യയിലെ കൊൽക്കത്തയിലെ (മുമ്പ് കൽക്കട്ട) കോളേജ് സ്ട്രീറ്റിലുള്ള കൽക്കട്ട സർവകലാശാലയുടെ പ്രധാന കാമ്പസിൽ സ്ഥിതി ചെയ്യുന്ന ഒരു ആർട്ട് മ്യൂസിയമാണ് അഷുതോഷ് മ്യൂസിയം ഓഫ് ഇന്ത്യൻ ആർട്ട് .
1937-ൽ സ്ഥാപിതമായ ഇത് ഇന്ത്യയിലെ ഏതൊരു സർവകലാശാലയിലെയും ആദ്യത്തെ പൊതു മ്യൂസിയമാണ്.
തുടർച്ചയായി നാല് പ്രാവശ്യം രണ്ട് വർഷം വീതവും (1906-1914) അഞ്ചാമത്തെ രണ്ട് വർഷവും (1921-23) സർവകലാശാലയുടെ വൈസ് ചാൻസലറായിരുന്ന സർ അശുതോഷ് മുഖർജിയുടെ പേരിലാണ് സർവകലാശാല മ്യൂസിയം അറിയപ്പെടുന്നത്.
ബംഗാൾ കലയ്ക്ക് പ്രത്യേക ഊന്നൽ നൽകി ഇന്ത്യൻ കലയുടെ വിവിധ ഘട്ടങ്ങളുടെ മാതൃകകൾ ശേഖരിക്കുകയും സംരക്ഷിക്കുകയും ചെയ്യുക എന്നതായിരുന്നു മ്യൂസിയത്തിന്റെ ലക്ഷ്യം.
അഷുർബാനിപാൽ ഇംഗ്ലീഷ് വിലാസം https://ml.wikipedia.org/wiki/Ashurbanipal Ashurbanipal hunting, a palace relief from Nineveh Ashurbanipal as High Priest
ആധുനിക അസ്സിറിയൻ സാമ്രാജ്യത്തിലെ (934–609 BC) അവസാനത്തെ ചക്രവർത്തിയായിരുന്നു അഷുർബാനിപാൽ ( Akkadian : Aššur-bāni-apli ; Aramaic : "ܐܵܫܘܿܪ ܒܵܢܝܼ ܐܵܦܠܝܼ" ‎ )(668 BC – c. 627 BC).
നിൻവേഹിലുള്ള തന്റെ രാജകൊട്ടാരത്തിൽ കളിമൺകട്ടകളിൽ ക്യൂണിഫോം ലിപിയിൽ എഴുതിയ രേഖകളുടെ വൻശേഖരം സൃഷ്ടിച്ചതു ശ്രദ്ധേയമായ ഒന്നാണ്.
ഏകദേശം 20720 രേഖകളുള്ള ഈ ശേഖരത്തെ കൃത്യമായി ക്രമീകരിച്ച, ഗ്രന്ഥസൂചികളോടു കൂടിയ ആദ്യത്തെ ലൈബ്രകളിലൊന്നായി കണക്കാക്കുന്നു.
ഇപ്പോൾ ഈ ശേഖരത്തെ അഷുർബാനിപാൽ ലൈബ്രറി എന്നപേരിൽ ബ്രിട്ടീഷ് മ്യൂസിയത്തിലാണ് സൂക്ഷിച്ചിരിക്കുന്നത്.
അസനാപ്പർ (Asenapper) എന്ന പേരിലാണ് ബൈബിളിൽ ഇദ്ദേഹത്തെ കുറിച്ച് പരാമർശിച്ചിരിക്കുന്നത്.
എഴുത്തും വായനയും സ്വായത്തമാക്കിയ ആദ്യ അസ്സിറിയൻ രാജാവായിരുന്നു അഷുർബാനിപാൽ.
നായാട്ട് , ശിൽപകല , കുതിരസവാരി എന്നീ മേഖലകളിൽ വെദ്ധഗ്ദനായിരുന്ന അഷുർബാണപാൽ എണ്ണ ഘനനത്തിനുള്ള സ്ഥാനനിർണ്ണയം നടത്തുന്നതിലും മികവു കാണിച്ചിരുന്നു.
അവലംബം Sources {{ cite book }} :  CS1 maint: extra punctuation ( link ) അധിക വായനക്ക് പുറത്തേക്കുള്ള ലിങ്കുകൾ Ashurbanipal Archived 2007-09-30 at the Wayback Machine .
The Library of King Ashurbanipal Web Page Archived 2008-07-09 at the Wayback Machine .
Assurbanipal Coronation Hymn History Of Assurbanipal, Translated from the Cuneiform Inscriptions by George Smith Historical Prism Inscriptions of Ashurbanipal I: Editions E, B1–5, D, and K – Oriental Institute Archived 2012-03-19 at the Wayback Machine .
Geldings for the Gods Archived 2016-06-01 at the Wayback Machine .
and the origine in life are Greece and the myth of Greece and Greek people Ashurbanipal എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഷികാഗ ഇംഗ്ലീഷ് വിലാസം https://ml.wikipedia.org/wiki/Ashikaga_shogunate
1338 മുതൽ 1573 വരെ കിയോട്ടോ ആസ്ഥാനമാക്കി ജപ്പാൻ ഭരിച്ച ഷോഗൺവംശമാണ് അഷികാഗ .
ചക്രവർത്തിയെ പേരിനുമാത്രം അധികാരിയാക്കി മാറ്റി യഥാർഥ ഭരണം നടത്തിയിരുന്ന ഉന്നത പട്ടാള ഉദ്യോഗസ്ഥനെയാണ് ഷോഗൺ എന്നു വിളിച്ചിരുന്നത്.
അഷികാഗ ഷോഗൺവംശ സ്ഥാപനകൻ
ടക്കോജിയായിരുന്നു അഷികാഗ ഷോഗൺവംശ സ്ഥാപനകൻ.
ജപ്പാൻ ഭരിച്ചിരുന്ന കാമകുറ ഷോഗൺ വംശത്തെയും ഹോജൊകുടുംബത്തെയും ഉൻമൂലനം ചെയ്യാൻ ഗോദൈ-യാഗോ ചക്രവർത്തി (ഭരണകാലം 1318-1339) ചില പദ്ധികളാവിഷ്കരിച്ചു.
അസംതൃപ്തരായ ചില പട്ടാള നേതാക്കാന്മാരെയും സാമന്തന്മാരെയും അദ്ദേഹം കൂട്ടുപിടിച്ചു.
ആദ്യം വിജയിച്ചെങ്കിലും ഒടുവിൽ അദ്ദേഹത്തിനു ഒകിയിലേക്ക് ഓടി രക്ഷപ്പെടേണ്ടിവന്നു.
അവിടെനിന്നും സൈന്യശേഖരം നടത്തിയ ഗോ-ദൈ-യാഗോ കാമകുറയെ എതിരിട്ടു.
കാമകുറഭാഗത്തെ സൈന്യനേതാവായിരുന്ന അഷികാഗ ടക്കോജി (1305-58) ഗോ-ദൈ-യാഗോയുടെ പക്ഷത്തേക്കു ചാഞ്ഞു.
1333-ൽ ഹോജൊ രാജവംശത്തിന്റെ ഭരണം അവസാനിച്ചു.
തുടർന്നു ചക്രവർത്തിയായിത്തീർന്ന ഗോ-ദൈ-യാഗോയെ മിനാട്ടൊ-ഗാവയുദ്ധത്തിൽ (1336) അഷികാഗ ടക്കോജി തോല്പിക്കുകയും കിയോട്ടോയിൽ കോമിയോയെ ചക്രവർത്തിയായി വാഴിക്കുകയും ചെയ്തു.
ഷോഗൺ
അഷികാഗ ടക്കോജി 1338-ൽ ഷോഗണായിത്തീർന്നു.
1358-ൽ ഇദ്ദേഹം നിര്യാതനാകുന്നതുവരെയുള്ള കാലം ആഭ്യന്തര കുഴപ്പങ്ങൾ അവസാനിപ്പിക്കാനുള്ള യുദ്ധങ്ങൾക്കുവേണ്ടി ചെലവഴിച്ചു.
ഹോജൊ വംശത്തെയും ഗോ-ദൈ-യാഗോ ചക്രവർത്തിയെയും ചതിച്ചതിനാൽ, അഷികാഗ ഷോഗണേറ്റിന്റെ സ്ഥാപകനായ അഷികാഗ ടക്കോജിക്കു ജപ്പാൻ ചരിത്രത്തിൽ അർഹമായ സ്ഥാനം ലഭിച്ചിട്ടില്ല.
അഷികാഗയുമായുള്ള യുദ്ധത്തിൽ പരാജിതനായ ഗോ-തൈ-യാഗോ ചക്രവർത്തി, നാറ സമതലത്തിന്റെ തെക്കുള്ള പർവതങ്ങൾ നിറഞ്ഞ യോഷിനൊ പ്രദേശത്തേക്കു മാറിത്താമസിച്ചു.
അദ്ദേഹത്തെയും ചക്രവർത്തിയായി ചിലർ കരുതിയതിനാൽ 1392 വരെ രണ്ടു ചക്രവർത്തിമാർ ജപ്പാനിലുണ്ടായി.
അഷികാഗഭരണം
അഷികാഗ ഷോഗണേറ്റിന്റെ ആസ്ഥാനം കിയോട്ടോ ആയിരുന്നു; കാമകുറവംശത്തിന്റെ ഒരു ശാഖ കിഴക്കേ ജപ്പാനും ഭരിച്ചിരുന്നു.
ഇങ്ങനെ വിഭക്തമായ ജപ്പാനെ ഏകീകരിക്കുവാൻ അഷികാഗ ഷോഗൻമാർക്കു കഴിഞ്ഞില്ല.
1368 മുതൽ 1394 വരെ ജപ്പാൻ ഭരിച്ച യോഷിമിറ്റ്സു ആയിരുന്നു അഷികാഗ ഷോഗണേറ്റിലെ ഏറ്റവും പ്രബലനായ ഭരണാധികാരി.
രാഷ്ട്രീയമായ അസ്വസ്ഥതകളും അരക്ഷിതാവസ്ഥയും ഈ കാലത്ത് ജപ്പാനിൽ നടമാടിയിരുന്നെങ്കിലും, സാമൂഹിക ചരിത്രത്തിൽ അഷികാഗഭരണത്തിനു വലിയ സ്ഥാനമുണ്ട്.
വണിക് വർഗം
വണിക്‌വർഗം ജപ്പാനിൽ വളർന്നുതുടങ്ങിയത് അഷികാഗമാരുടെ കാലംമുതൽക്കാണ്.
വമ്പിച്ച ഭൂസ്വാമികളായിരുന്നു അഷികാഗ ഷോഗൺമാരെങ്കിലും വിദേശവ്യാപാരത്തിലായിരുന്നു അവർക്ക് ആഭിമുഖ്യം.
കപ്പം വാങ്ങാൻ ചൈനയിൽപോയ ജപ്പാൻകാർ വിലപിടിച്ച വസ്തുക്കളുമായി നാട്ടിൽ തിരിച്ചെത്തി.
കപ്പൽ നിർമ്മാണം ഇക്കാലത്തു ജപ്പാനിൽ വികസിച്ചു; കപ്പലുകൾ വാടകയ്ക്കു കൊടുത്ത് വമ്പിച്ച ധനവും അവർ സമ്പാദിച്ചു.
കിയോട്ടോയിലെ സെൻ ബുദ്ധ വിഹാരങ്ങൾ അഷികാഗ ഷോഗൺമാരുടെ ഏറ്റവും വലിയ നേട്ടമായി കരുതപ്പെടുന്നു.
കലയെയും കലാകാരന്മാരെയും അങ്ങേയറ്റം പ്രോത്സാഹിപ്പിച്ചിരുന്ന ഷോഗണായിരുന്നു യോഷിമിറ്റ്സു.
ലോകസാഹിത്യത്തിനു ജപ്പാന്റെ മികച്ച സംഭാവനയായ നോ നാടകം (No Drama) വികസിച്ചതും ഇക്കാലത്താണ്.
മുറോമാച്ചിയിൽ ഉടലെടുത്ത നിരവധി ശില്പവേലകൾ ഇന്നും നിലവിലുണ്ട്.
1397-ൽ യോഷിമിറ്റ്സു സ്ഥാപിച്ച സുവർണഗോപുരം (കിൻകാകുജി) അദ്ദേഹത്തിന്റെ പിൻഗാമിയായ യോഷിമാസ സ്ഥാപിച്ച രജതഗോപുരം (ജിൻകാകുജി) എന്നിവ ലോകപ്രശസ്തങ്ങളാണ്.
1467-ലെ യുദ്ധംമൂലം അഷികാഗ ഷോഗൺമാരുടെ നിരവധി സംഭാവനകൾ നാശോന്മുഖമായി; അനവധി പ്രഭുകുടുംബങ്ങളും സാമന്തൻമാരും നശിച്ചു; പകരം ഗ്രാമപ്രദേശങ്ങളിലെ ജനത ശക്തരാകാനും തുടങ്ങി.
1428-ൽ ഗ്രാമത്തിലെ നികുതി ഇളവു ചെയ്യണമെന്നു വാദിച്ച് ചില നേതാക്കന്മാർ നിവേദനം സമർപ്പിച്ചു.
ഈ നിവേദനം നിരാകരിക്കപ്പെട്ടതിനെത്തുടർന്നു നാട്ടിലുടനീളം കലാപങ്ങൾ പൊട്ടിപ്പുറപ്പെട്ടു.
ബുദ്ധമതവിശ്വാസങ്ങളിൽ പല പരിവർത്തനങ്ങളും ഇക്കാലത്തുണ്ടായി.
ഷോഗൺ ഭരണത്തിന്റെ അവസാനം
ഈ പരിതഃസ്ഥിതികളെ തികച്ചും ചൂഷണം ചെയ്തു മുന്നോട്ടുവന്ന ഒഡനൊബുനഗ (1534-82) ഓവാരിയിലെ 4 ജില്ലകളിൽ അധികാരം ഉറപ്പിച്ചു.
1560-ൽ ടോട്ടോമിപ്രഭുവായ ഇമഗാവയെ തോല്പിച്ചതോടെ അദ്ദേഹം പ്രശസ്തിയിലേക്കുയർന്നു.
പുതിയതരം യുദ്ധായുധങ്ങളുമായി ഒഡനൊബുനഗ കിയോട്ടോയിൽ പ്രവേശിച്ച് അവസാനത്തെ അഷികാഗ ഷോഗണായ യോഷ്യാകിയെ ചക്രവർത്തിയായി വാഴിച്ചു.
യോഷ്യാകി 1573-ൽ മറ്റൊരു സൈന്യശക്തിയെ കൂട്ടുപിടിച്ച് നൊബുനഗയെ പുറംതള്ളാൻ പദ്ധതി തയ്യാറാക്കി.
ഇതറിഞ്ഞ ഒഡ നൊബുനഗ യോഷ്യാകിയെ സമാധാനപരമായി സിംഹാസനത്തിൽനിന്നും 1573-ൽ ഒഴിവാക്കി.
അതോടെ അഷികാഗ ഷോഗൺഭരണം ജപ്പാനിൽ അസ്തമിച്ചു.
അഷികാഗ ഷോഗൺ ഭരണകാലത്താണ് ജപ്പാനിൽ ആദ്യമായി യൂറോപ്യന്മാർ പ്രവേശിക്കുന്നത്.
1543-ൽ ഉത്തര ചൈനിയിലേക്കു തിരിച്ച ഒരു പോർച്ചുഗീസ് കപ്പൽ കൊടുങ്കാറ്റുമൂലം ക്യുഷുവിന്റെ തെക്കേ അറ്റത്തെ ഒരു ചെറു ദ്വീപായ ടെനിഗഷിമയിൽ വന്നടുത്തു.
ഈ കപ്പൽ യാത്രക്കാരെ ജപ്പാൻകാർ ഹാർദമായി സ്വീകരിച്ചു.
1549-ൽ ഫ്രാൻസിസ് സേവിയർ ഇവിടെ എത്തി ക്രിസ്തുമത പ്രചാരണം നടത്തി.
ടോക്കിയോയ്ക്ക് 80 കി.
വടക്ക് ഹോൺഷുവിൽ അഷികാഗ എന്ന പേരിൽ ഒരു നഗരം ഉണ്ട്; ജപ്പാനിലെ ഒരു നെയ്ത്തു വ്യവസായ കേന്ദ്രമാണിത്.
ഇതുംകൂടി കാണുക ജപ്പാൻ പുറത്തേക്കുള്ള കണ്ണികൾ http://www.newworldencyclopedia.org/entry/ashikaga_shogunate http://www.historytoday.com/historical-dictionary/ashikaga-shogunate Archived 2012-10-13 at the Wayback Machine .
വീഡിയോ http://www.youtube.com/watch?v=Du9q4-pG458 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഷികാഗ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഷിമ ആനന്ദ്
ന്യൂ ഡൽഹിയിലെ വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിലെ പ്രിൻസിപ്പൽ ഇൻവെസ്റ്റിഗേറ്ററും പ്രിൻസിപ്പൽ സയന്റിഫിക് ഓഫീസറുമാണ് ഡോ. ആഷിമ ആനന്ദ് .
അവർക്ക് ശ്വസന ചികിത്സയിൽ വൈദഗ്ദ്ധ്യമുണ്ട്.
1950 ജൂലൈ 27 ന് ഡൽഹിയിൽ ജനിച്ച ഡോ. ആഷിമ ആനന്ദ് ഡൽഹിയിൽ നിന്നും ശ്രീനഗറിൽ നിന്നും സ്കൂൾ വിദ്യാഭ്യാസം നേടി.
പിന്നീട് 1969-ൽ മിറാൻഡ ഹൗസ് കോളേജിൽ നിന്ന് ബി.എസ്‌സി ബിരുദവും 1971-ൽ സുവോളജി ഡിപ്പാർട്ട്‌മെന്റിൽ നിന്ന് എം.എസ്‌സിയും നേടി, 1978-ൽ ഡൽഹി യൂണിവേഴ്‌സിറ്റിയിലെ വല്ലഭായ് പട്ടേൽ ചെസ്റ്റ് ഇൻസ്റ്റിറ്റ്യൂട്ടിൽ നിന്ന് പിഎച്ച്.
ഡിയും പൂർത്തിയാക്കി.
ഓക്സ്ഫോർഡ് യൂണിവേഴ്സിറ്റി , ജോൺസ് ഹോപ്കിൻസ് യൂണിവേഴ്സിറ്റി , മാക്സ്-പ്ലാങ്ക് ഇൻസ്റ്റിറ്റ്യൂട്ട് ഓഫ് സിസ്റ്റംഫിസിയോളജി, ഡോർട്ട്മുണ്ട്, പ്രിൻസ് ഓഫ് വെയിൽസ് മെഡിക്കൽ റിസർച്ച് ഇൻസ്റ്റിറ്റ്യൂട്ട്, സിഡ്നി, ഇറാനിലെ ഷിറാസ് സ്കൂൾ ഓഫ് മെഡിസിൻ എന്നിവിടങ്ങളിൽ ബിരുദാനന്തര ബിരുദവും പിന്നീട് സഹകരണവും ഉണ്ടായിരുന്നു.
നിലവിൽ, വിപിചെസ്റ്റ് ഇൻസ്റ്റിറ്റ്യൂട്ടിലെ എക്‌സേർഷണൽ ബ്രീത്ത്‌ലെസ്സ്‌നെക്കുറിച്ചുള്ള ഡിഎസ്‌ടിയുടെ പ്രോജക്‌റ്റിൽ പ്രിൻസിപ്പൽ ഇൻവെസ്റ്റിഗേറ്ററായി ജോലി ചെയ്യുന്നു, അവിടെ അവർ വർഷങ്ങളോളം ഡിഎസ്‌ടിയുടെ ധനസഹായത്തോടെ ജോലി ചെയ്തിട്ടുണ്ട്, പിയർ-റിവ്യൂഡ് ജേണലുകളിലും അന്താരാഷ്ട്ര സിമ്പോസിയ പ്രൊസീഡിംഗുകളിലും നിരവധി പ്രസിദ്ധീകരണങ്ങളുണ്ട്, കൂടാതെ രണ്ട് പുസ്‌തകങ്ങളും സഹ-എഡിറ്റുചെയ്‌തു.
ബഹുമതികളും അംഗീകാരവും